Bangso Korea

**Bangso Korea** atau **urang Korea** (bahaso Korea Selatan:한민족/한국인/한국사람, 韓民族/韓國人/韓國사람, *Han minjok/etnis, Hanguk in (Urang bangso Han), Hanguksaram,* bahaso Korea Utara: 조선민족/조선인/조선사람, 朝鮮民族/朝鮮人/朝鮮사람 *Joseon minjok/etnis, Joseon (urang)/Joseonsaram*) adolah salah ciek suku bangso gadang nan ado di wilayah Asia Timur. Sabagian gadang urang Korea tingga di Semenanjung Korea.

Bangso Korea umumnyo hiduik dalam duo negara Korea: Korea Utara jo Korea Selatan. Bangso Korea marupokan kalompok etnis tagadang kalimo baleh di dunia. Urang Korea juo dikenal sabagai kelompok etnis minoritas di negara Asia nan lain; sarupo Cino, Japang, Kazakhstan jo Uzbekistan. Urang Korea ado pulo nan mambuek komunitas nan cukuik gadang di Eropa, spesifik di Rusia, Jerman, Inggris, jo Prancis. Pado taun 2020, dipakiroan ado 7.5 juta bangso Korea nan hiduik jo tingga di lua Korea.

## Namo Korea
Urang Korea Selatan manyabuik rakyaiknyo *Hangukin* (atau sadarhanonyo 한인/ Han in untuak urang Korea Selatan nan tingga di lua nagari)(한국인; 韓國人) atau *Hanguk saram* (한국 사람; 韓國 사람). Sadangkan urang Korea Utara manyabuik inyo surang jo *Joseon-in* atau *Joseon-saram* (조선 사람; 朝鮮 사람). namo tasabuik manyangkuik ka "urang Joseon" nan marupokan turunan dari Dinasti Joseon, kerajaan Korea nan didirikan dek Yi Seonggye yang batahan kiro-kiro salamo 5 abaik dari 1392 hinggo 1910. 

## Asa usul
Urang Korea dipacayo marupokan katurunan suku Bangso Altaik atau proto-Altaic nan masih bakaik jo urang Mongol, Japang, Tungusik, dan urang Turkik sarato banyak suku dari Asia Tangah nan lain. Bukti arkeologi mandugo bangsa Korea tuo (Proto-Korea) adolah para pandatang Altaik dari Siberia Tenggara (kini wilayah Rusia) nan datang baturuik-turuik pado maso paraliahan dari jaman neolitik (jaman batu baru) manuju jaman parunggu.

Dalam pakambangan teknologi nan mampalajari DNA manusia pado kromosom Y, alah mampaliekan bahwasanyo urang Korea sajak jaman dulu iolah suku bangso nan khusus jo endogami, yaitu dengan bukti tingginyo frekuensi kromosom Y dari Hplogrup O2b nan dimiliki pria Korea. Bisa dikecekan DNA Y Haplogrup O2b hanyo spesifik untuak bangso Korea. Walaupun salamo wakatu nan lamo sajak maso prasejarah bangso Korea alah banyak bacampua jo bangso nan lainyo di Asia Timur, sabagian gadang urang Korea mamiliki bukti dari asa inyo sabagai bangso Altai, postur badan nan tinggi, hiduang nan mancuang, tulang pipi nan tinggi jo adonyo bintiak mongol, yaitu tando genetik kebiru-biruan pado bagian bawah badan nan tasiso hanyo pado maso ketek.

## Galeri Bangso Korea

File:Korean costume-Hanbok-children.jpg|Anak gadih ketek Korea mamakai pakaian tradisional Hanbok
File:Korean costume-Hanbok-Dangui-Seuranchima-01.jpg|Amai-amai mamakai pakaian tradisional Hanbok
File:Korean.costume-Wonsam-for.Queen.Joseon-01.jpg|Padusi Korea Selatan mamakai pakaian sarupo ratu jaman Joseon
File:Korean wedding-Hollye-03-cropped.jpg|Baralek urang Korea sacaro tradisional pado November 2006 dimano marapulai jo anak daro mamakai pakaian tradisional nan juo digunoan dek pajabat istana sarato pria kerajaan sajak periode Kerajaan Silla Bersatu
File:COREANS.jpg|Laki-laki Korea, 1871
File:Corean man. Middle class.jpg|Laki-laki mudo Korea dari Keluarga kelas menengah, 1904
File:Korea-History-1910-1920-Korean.mother.child-Carpenter.Collection.jpg|ibu dan anak urang Korea, 1910–1920

## Rujuakan